हरेक वर्ष नोभेम्बर २५ देखि डिसेम्बर १० सम्म संयुक्त राष्ट्रसंघका सदस्य राष्ट्रहरूमा मनाइने 'महिलाविरुद्धको हिंसा घटाउने/हटाउने अभियान'मा यस वर्षको डिसेम्बर १० मा नेपालको राष्ट्रिय महिला आयोगले विशेष हेल्पलाइन, 'खबर गरौँ ११४५' को शुभारम्भ गर्‍यो। त्यस अवसरमा बोल्दै नेपालको महिला विकासमा पाँच दशक व्यतीत गर्नुभएकी अभियन्ता चाँदनी जोशीले धेरै वर्ष अगाडि सार्क सम्मेलनमा 'भ्वाइलेन्स अगेन्स्ट विमेन कर्टेन रेजर'को कार्यक्रम गर्दा सबै पत्रकारले सोधेको प्रश्न एउटै थियो, त्यो के भने, 'भ्वाइलेन्स अगेन्स्ट विमेन (महिलाविरुद्धको हिंसा) भनेको के हो? रेप (बलात्कार) हो? भनेर सोधेका थिए। अहिले हामी यहाँसम्म आइपुगेका छौँ।' भन्नुभएको थियो।
